SET ปิดวูบ17จุด วิตกเทรดวอร์ระอุ ฟากเอเชีย-ดาวฟิวเจอส์แดงยกแผง จับตาธปท.เผยตัวเลขเศรษฐกิจ
SET ปิดวูบ17จุด วิตกเทรดวอร์ระอุ ฟากเอเชีย-ดาวฟิวเจอส์แดงยกแผง จับตาธปท.เผยตัวเลขเศรษฐกิจ โดยดัชนีปิดตลาดวันนี้ ที่ระดับ 1,303.97 จุด ลบ 16.72 จุด หรือ 1.27% มูลค่าการซื้อขาย 6.45 หมื่นล้านบาท
22 พ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,303.97 จุด ลบ 16.72 จุด หรือ 1.27% มูลค่าการซื้อขาย 6.45 หมื่นล้านบาท ขณะที่ดัชนีดาวโจนส์ฟิวเจอร์ ณ เวลา 17.42 น. (ตามเวลาประเทศไทย) ลบ 88 จุด หรือ 0.36% สู่ระดับ 24,289 จุด
10 หุ้นกดดัชนีวันนี้

ด้านนักวิเคราะห์ ระบุว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างติดลบเฉลี่ย 1.5% ยกเว้นตลาดหุ้นฮ่องกงที่ปรับตัวลงหนักกว่า 5% และตลาดในยุโรปก็ปรับตัวลงแต่ไม่มากราว 0.1-1% เหมือนกับดาวโจนส์ฟิวเจอร์สที่ติดลบราว 0.5% รับผลจากสหรัฐฯผ่านร่างกฎหมายซึ่งอาจทำให้บริษัทสัญชาติจีนที่จดทะเบียนซื้อขายในตลาดหุ้นสหรัฐถูกถอดออกจากตลาด และจีนเตรียมออกกฎหมายความมั่นคงฉบับใหม่ในฮ่องกง ส่งผลให้นายโดนัลด์ ทรัมป์ ประธานาธิบดีแห่งสหรัฐอเมริกา ออกมาขู่ว่าสหรัฐฯจะตอบโต้จีนอย่างรุนแรง หากจีนออกกฎหมายความมั่นคงในฮ่องกงเพื่อจัดการกับกลุ่มผู้ชุมนุมประท้วง ทำให้วิตกสงครามการค้าระหว่างสหรัฐฯ และจีน ที่ยังมีประเด็นต่อเนื่อง ดังนั้น จึงต้องจับตาดูท่าทีทั้งสองฝ่ายต่อไป
สำหรับแนวโน้มการลงทุนในสัปดาห์หน้า ตลาดฯมีโอกาสที่จะฟื้นตัวได้ เนื่องจากบ้านเราไม่ได้มีปัจจัยที่น่ากังวล และสัปดาห์หน้าก็จะมีเรื่องคลายล็อกดาวน์ เฟส 3 ด้วย ซึ่งครอบคลุมกิจกรรมทางเศรษฐกิจที่กว้างขึ้น ทำให้น่าจะสร้าง Sentiment บวกได้ ซึ่งบ้านเราตอนนี้ก็ถือว่าควบคุมสถานการณ์การแพร่ระบาดไวรัสโควิด-19 ได้ค่อนข้างดี
อย่างไรก็ดี สัปดาห์หน้ายังต้องติดตามตัวเลขเศรษฐกิจของไทยจากทางธนาคารแห่งประเทศไทย (ธปท.) ที่จะประกาศออกมา และให้จับตาท่าทีความขัดแย้งระหว่างสหรัฐฯ และจีนด้วย
พร้อมให้แนวรับ 1,280 จุด ส่วนแนวต้าน 1,320 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
STA มูลค่าการซื้อขาย 3,459.50 ล้านบาท ปิดที่ 22.70 บาท เพิ่มขึ้น 1.80 บาท
BAM มูลค่าการซื้อขาย 2,759.44 ล้านบาท ปิดที่ 22.90 บาท ลดลง 0.50 บาท
PTT มูลค่าการซื้อขาย 2,497.37 ล้านบาท ปิดที่ 35.75 บาท ลดลง 1.25 บาท
PTTEP มูลค่าการซื้อขาย 2,202.89 ล้านบาท ปิดที่ 84.50 บาท ลดลง 4.50 บาท
GULF มูลค่าการซื้อขาย 1,952.17 ล้านบาท ปิดที่ 39.25 บาท ราคาไม่เปลี่ยนแปลง
 
ตลาดหุ้นเอเชีย

 